turjo4nis/wikipedia-bn-dump-20250701 huggingface dataset:
মিরসরাই কলেজ

মিরসরাই কলেজ বাংলাদেশের চট্টগ্রাম জেলার মীরসরাই উপজেলার একটি সরকারি কলেজ। এটি ১৯৭৩ সালে স্থানীয় শিক্ষাবিদ এবং সমাজসেবীদের একটি দল দ্বারা প্রতিষ্ঠিত হয়েছিল। যা বাংলাদেশের জাতীয় বিশ্ববিদ্যালয়ের সাথে অধিভুক্ত।

অবস্থান 
বাংলাদেশের চট্টগ্রাম জেলার অন্তর্গত মীরসরাই পৌরসভায় এ কলেজটি অবস্থিত।

ইতিহাস 
১৯৭৩ সালে প্রতিষ্ঠানটি প্রতিষ্ঠিত হয়।

কার্যক্রম 
কলেজটি জাতীয় বিশ্ববিদ্যালয়ের অন্তর্ভুক্ত। এ কলেজে সহ-শিক্ষা ব্যবস্থা রয়েছে। এটিতে বর্তমানে বিজ্ঞান, মানবিক ও ব্যবসায় শিক্ষা শাখায় একাদশ-দ্বাদশ শ্রেণীসহ ডিগ্রী (বিএ, বিএসএস, বিবিএস, বিএসসি) পর্যায়ে পড়াশোনার সুযোগও রয়েছে।

আরও দেখুন 
 জাতীয় বিশ্ববিদ্যালয়
 চট্টগ্রামের কলেজসমূহের তালিকা
 মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম

তথ্যসূত্র

বহিঃসংযোগ 

মীরসরাই উপজেলার শিক্ষাপ্রতিষ্ঠান
চট্টগ্রাম জেলার মহাবিদ্যালয়
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
১৯৭৩-এ প্রতিষ্ঠিত
১৯৭৩-এ প্রতিষ্ঠিত শিক্ষাপ্রতিষ্ঠান
বাংলাদেশ উন্মুক্ত বিশ্ববিদ্যালয়ের শিক্ষাকেন্দ্র
বিএনসিসি-এর কর্ণফুলী রেজিমেন্টের ইউনিট
লোকার্নো আন্তর্জাতিক চলচ্চিত্র উৎসব

লোকার্নো আন্তর্জাতিক চলচ্চিত্র উৎসব সুজারল্যান্ডের লোকার্নোতে অনুষ্ঠিত একটি আন্তর্জাতিক চলচ্চিত্র উৎসব। এটি ১৯৪৬ সালে প্রবর্তিত হয় এবং প্রতি বছর আগস্ট মাসে অনুষ্ঠিত হয়। ইন্টারন্যাশনাল ফেডারেশন অব ফিল্ম প্রডিউসার্স অ্যাসসিয়েশন (এফআইএপিএফ) এই উৎসবের আয়োজন করেন।

এই উৎসবের সর্বোচ্চ পুরস্কার হল স্বর্ণ চিতা। এটি আন্তর্জাতিক প্রতিযোগিতায় শ্রেষ্ঠ চলচ্চিত্রের জন্য প্রদান করা হয়। অন্যান্য পুরস্কারের মধ্যে রয়েছে অসাধারণ কর্মজীবনের জন্য চিতা সম্মান এবং দর্শকদের পছন্দের চলচ্চিত্রের জন্য প্রিঁ দ্যু পাবলিক ইউবিএস পুরস্কার।

ইতিহাস
লোকার্নো আন্তর্জাতিক চলচ্চিত্র উৎসব ১৯৪৬ সালের ২৩ আগস্ট লোকার্নোর গ্র্যান্ড হোটেলে জিয়াকোমো জেন্টিলোমো পরিচালিত ও সোল মিও চলচ্চিত্রের প্রদর্শনী দিয়ে যাত্রা শুরু করে। তিন মাসেরও কম সময়ের মধ্যে ১৫টি চলচ্চিত্র নিয়ে প্রথম আয়োজন করা হয়। প্রথম আয়োজনে মার্কিন ও ইতালীয় চলচ্চিত্র নিয়ে আয়োজন করা হয়, যার মধ্যে ছিল রবার্তো রসেলিনির রোম, ওপেন সিটি, রেনে ক্লেয়ার পরিচালিত অ্যান্ড দেন দেয়ার ওয়্যার নান, বিলি ওয়াইল্ডার পরিচালিত ডাবল ইনডেমনিটি ও হেনরি কিং পরিচালিত দ্য সং অব বের্নাদেত্তে।

পুরস্কার

প্রতিযোগিতামূলক পুরস্কার
আন্তর্জাতিক প্রতিযোগিতা পুরস্কার
 স্বর্ণ চিতা - শ্রেষ্ঠ চলচ্চিত্রের জন্য।
 বিশেষ জুরি পুরস্কার - দ্বিতীয় শ্রেষ্ঠ চলচ্চিত্রের জন্য।
।* শ্রেষ্ঠ পরিচালক - শ্রেষ্ঠ পরিচালনার জন্য।
 শ্রেষ্ঠ অভিনেতা - শ্রেষ্ঠ অভিনেতার জন্য।
 শ্রেষ্ঠ অভিনেত্রী - শ্রেষ্ঠ অভিনেত্রীর জন্য।

বিশেষ পুরস্কার
 চিতা সম্মান
 মোয়েট এবং চান্ডনের জন্য এক্সিলেন্স পুরস্কার
 ভিশন পুরস্কার

পিয়াজ্জা গ্র্যান্ড পুরস্কার
 প্রিঁ দ্যু পাবলিক
 ভ্যারাইটি পিয়াজ্জা গ্র্যান্ড পুরস্কার

তথ্যসূত্র

বহিঃসংযোগ
 

লোকার্নো আন্তর্জাতিক চলচ্চিত্র উৎসব
আন্তর্জাতিক চলচ্চিত্র উৎসব
সুইজারল্যান্ডে চলচ্চিত্র উৎসব
১৯৪৬-এ প্রবর্তিত চলচ্চিত্র উৎসব
চলচ্চিত্র উৎসব
নিউ ইয়র্ক চলচ্চিত্র উৎসব

নিউ ইয়র্ক চলচ্চিত্র উৎসব মার্কিন যুক্তরাষ্ট্রে নিউ ইয়র্ক সিটিতে অনুষ্ঠিত একটি বাৎসরিক চলচ্চিত্র উৎসব। প্রতি বছর শরতে এই উৎসবের আয়োজন করে ফিল্ম সোসাইটি অব লিংকন সেন্টার। লিংকন সেন্টারের সভাপতি উইলিয়াম শুম্যানের সহযোগিতায় রিচার্ড রৌড ও অ্যামোস ভোজেল ১৯৬৩ সালে এই উৎসবের প্রচলন করে। এটি এখন পর্যন্ত সবচেয়ে বেশি সময় ধরে প্রচলিত এবং মার্কিন যুক্তরাষ্ট্রের সবচেয়ে মর্যাদাসম্পন্ন চলচ্চিত্র উৎসব।

২০১৩ সাল থেকে এই উৎসব আয়োজনের পরিচালক কেন্ট জোন্স। ২০১৬ সাল পর্যন্ত প্রধান সিলেকশন কমিটির সদস্য হলেন কেন্ট জোন্স (সভাপতি); ডেনিস লিম, প্রোগ্রামিং পরিচালক; ফ্লোরেন্স আলমোজিনি, প্রোগ্রামিং সহকারী পরিচালক; অ্যামি টাউবিন, সমন্বয়কারী সম্পাদক; আর্টফোরাম ও ফিল্ম কমেন্ট; এবং গ্যাভিন স্মিথ, উপদেষ্টা।

শাখা

প্রধান শাখা
প্রধান শাখায় চলচ্চিত্রের বর্তমান অবস্থা উপস্থাপনের জন্য ২৫-৩০টি চলচ্চিত্র প্রদর্শিত হয়। এই শাখায় প্রধান আন্তর্জাতিক আর্ট হাউজের চলচ্চিত্র থেকে শুরু করে উৎসব সার্কিট, নতুন আবিষ্কার, ও স্টুডিও রিলিজ প্রদর্শিত হয়। স্টুডিও চলচ্চিত্রগুলো অনুষ্ঠানের উদ্বোধনী রাত, মধ্য রাত ও শেষ রাতে প্রদর্শিত হয়। এছাড়া এই শাখায় স্বল্পদৈর্ঘ্য চলচ্চিত্রও প্রদর্শিত হয়।

প্রামাণ্যচিত্র
এই শাখায় ১০-১৫টি প্রামাণ্যচিত্র প্রদর্শিত হয়।

আরও দেখুন
New York Film Festival Official website (2016)
Film Society of Lincoln Center Presenting organization website

 New York Film Festival

তথ্যসূত্র

বহিঃসংযোগ
 

Experimental film festivals
Film festivals established in 1963
Film festivals in New York City
New York Film Festival
নিউ ইয়র্ক চলচ্চিত্র উৎসব
আন্তর্জাতিক চলচ্চিত্র উৎসব
১৯৬৩-এ প্রবর্তিত চলচ্চিত্র উৎসব
নিউ ইয়র্কে চলচ্চিত্র উৎসব
১৯৩৬-এ প্রতিষ্ঠিত
চলচ্চিত্র উৎসব
শিকাগো আন্তর্জাতিক চলচ্চিত্র উৎসব

শিকাগো আন্তর্জাতিক চলচ্চিত্র উৎসব মার্কিন যুক্তরাষ্ট্রের শিকাগোতে অনুষ্ঠিত বাৎসরিক চলচ্চিত্র উৎসব। এটি প্রতি বছর হেমন্তে অনুষ্ঠিত হয়। ১৯৪৬ সালে মাইকেল কুৎজা এই উৎসবের প্রবর্তন করেন, যা এখন পর্যন্ত উত্তর আমেরিকার সবচেয়ে দীর্ঘ সময় ধরে প্রচলিত প্রতিযোগিতামূলক চলচ্চিত্র উৎসব। এই উৎসবের অংশ হিসেবে রয়েছে আন্তর্জাতিক প্রতিযোগিতা, নতুন পরিচালকদের প্রতিযোগিতা, প্রামাণ্যচিত্র উৎসব, কৃষ্ণাঙ্গ বিষয়ক, আমেরিকার চলচ্চিত্র, ও রিল নারী।

চলচ্চিত্র উৎসব

আন্তর্জাতিক কর্মসূচী
শিকাগো চলচ্চিত্র উৎসবের আন্তর্জাতিক কর্মসূচী শুরু হয় ২০০৩ সালে। বিদেশী চলচ্চিত্রসমূহ জুলাই থেকে সেপ্টেম্বর পর্যন্ত সপ্তাহজুড়ে সারা শহরে প্রদর্শিত হয়।

পুরস্কারসমূহ
 গোল্ড হুগো পুরস্কার - শ্রেষ্ঠ চলচ্চিত্রের জন্য প্রদত্ত উৎসবের সর্বোচ্চ পুরস্কার।
 সিলভার হুগো পুরস্কার - শ্রেষ্ঠ অভিনয়ের জন্য প্রদত্ত পুরস্কার।
 বিশেষ জুরি পুরস্কার - দ্বিতীয় শ্রেষ্ঠ চলচ্চিত্রের জন্য প্রদত্ত পুরস্কার।
 শ্রেষ্ঠ পরিচালক - শ্রেষ্ঠ পরিচালকের জন্য প্রদত্ত পুরস্কার।
 শ্রেষ্ঠ অভিনেতা - শ্রেষ্ঠ অভিনেতার জন্য প্রদত্ত পুরস্কার।
 শ্রেষ্ঠ অভিনেত্রী - শ্রেষ্ঠ অভিনেত্রীর জন্য প্রদত্ত পুরস্কার।
 শ্রেষ্ঠ চিত্রনাট্য - শ্রেষ্ঠ চিত্রনাট্যের জন্য প্রদত্ত পুরস্কার।
 শ্রেষ্ঠ চিত্রগ্রহণ - শ্রেষ্ঠ চিত্রগ্রহণের জন্য প্রদত্ত পুরস্কার।
 গোল্ড প্লাক পুরস্কার
 শ্রেষ্ঠ শিল্প নির্দেশনা
 শ্রেষ্ঠ পোশাক পরিকল্পনা
 মৌলিকত্বের জন্য বিশেষ পুরস্কার
 আজীবন সম্মাননা পুরস্কার
 কর্মজীবন সম্মাননা পুরস্কার

আরও দেখুন
 শিকাগো আন্তর্জাতিক শিশুতোষ চলচ্চিত্র উৎসব
 শিকাগো আন্তর্জাতিক প্রামাণ্য চলচ্চিত্র উৎসব

তথ্যসূত্র

বহিঃসংযোগ
 

শিকাগো আন্তর্জাতিক চলচ্চিত্র উৎসব
আন্তর্জাতিক চলচ্চিত্র উৎসব
১৯৬৪-এ প্রবর্তিত চলচ্চিত্র উৎসব
ইলিনয়ে চলচ্চিত্র উৎসব
১৯৪৬-এ প্রতিষ্ঠিত
আজীবন সম্মাননা পুরস্কার
ভারতকে কেন্দ্র করে সংঘটিত যুদ্ধসমূহ

এই তালিকাটিতে ভারতকে কেন্দ্র করে সংঘটিত যুদ্ধসমূহের নাম উল্লেখ করা হয়েছে।

মৌর্য ভারত

মুঘল ভারত

ব্রিটিশ ভারত

ভারতীয় ইউনিয়ন

ভারতীয় প্রজাতন্ত্র

আরো দেখুন 
ভারতে গণহত্যার তালিকা
দিল্লি সালতানাতের সাথে জড়িত যুদ্ধের তালিকা
রাষ্ট্রসংঘের শান্তিরক্ষা মিশনে ভারতীয় সেনাবাহিনী

তথ্যসূত্র 

ভারতের সামরিক ইতিহাস
ভারত জড়িত যুদ্ধ
ব্রিটিশ ভারত জড়িত যুদ্ধ
ইউরোপীয় ব্যাংকিং কর্তৃপক্ষ

ইউরোপীয় ব্যাংকিং কর্তৃপক্ষ (ইউরোপীয়ান ব্যাংকিং অথরিটি) বা ই.বি.এ. ইউরোপিয়ান ইউনিয়নের (ইইউ) এরটি সংস্থা, যার সদর দপ্তর লন্ডনে অবস্থিত। এর কার্যক্রম হল ইউরোপীয় দেশগুলোর অর্থনৈতিক ব্যবস্থা ও তার দুর্বলতার স্ট্রেস টেস্ট সম্পন্ন করে স্বচ্ছতা বাড়ানো। ইবিএ ১ জানুয়ারি ২০১১ সালে স্থাপিত হয়, যার পূর্ববর্তী নাম ছিল ইউরোপীয় ব্যাংকিং সুপারভাইজার কমিটি (কমিটি অফ ইউরোপিয়ান ব্যাংকিং সুপারভাইজরস)।

তথ্যসূত্র 

২০১১-এ প্রতিষ্ঠিত
২০১১-এ প্রতিষ্ঠিত সরকারি সংস্থা
ফ্রান্স ভিত্তিক আন্তর্জাতিক সংগঠন
দ্য পার্ক নয়া দিল্লি

দ্য পার্ক নয়া দিল্লি হচ্ছে ভারতের নয়া দিল্লিতে অবস্থিত একটি পাঁচ তারকা হোটেল৷ এটি দ্য পার্ক হোটেল গ্রুপের একটি সম্পত্তি৷ ভারতের রাজধানী ও অন্যতম ব্যস্ত শহর দিল্লিতে অবস্থিত অন্যান্য পাঁচ তারকা হোটেলের পাশাপাশি এ হোটেলটিও একটি সুপরিচিত হোটেল৷

অবস্থান
হোটেলটি ভারতের নয়া দিল্লির ১৫ নং পার্লামেন্ট স্ট্রিট এ অবস্থিত৷  এটি ইন্দিরা গান্ধী ইন্টারন্যাশনাল এয়ারপোর্ট হতে প্রায় ১৬ কিলোমিটার এবং রেলওয়ে স্টেশন হতে প্রায় ২ কিলোমিটার দূরে অবস্থিত৷

ইতিহাস
দ্য পার্ক নয়া দিল্লি হোটেল এর কার্যক্রম শুরু হয় ১৯৮৭ সালে৷ এর অভিভাবক কোম্পানি হচ্ছে দ্যা পার্ক হোটেলস লিমিটেড৷ দ্যা পার্ক হোটেলস গ্রুপ প্রতিষ্ঠিত হয় ১৯৬৭ সালের ১ নভেম্বর৷ হোটেল গ্রুপটির প্রধান কার্যালয় ভারতের পশ্চিমবঙ্গ রাজ্যের কলকাতা শহরে অবস্থিত৷ এর প্রতিষ্ঠাতা হলেন পরলোকগত সুরেন্দ্র পাল৷ সুরেন্দ্র পাল এর মৃত্যুর পর ১৯৯০ সালে তার কন্যা প্রিয়া পাল এ পারিবারিক হোটেল ব্যবসার দায়িত্ব গ্রহণ করেন৷

হোটেল নির্মানশৈলী
১১ তলা বিশিষ্ট  হোটেলটিতে ২২০ টি কক্ষ রয়েছে৷ হোটেলটির বর্তমান চেয়ারপার্সন  প্রিয়া পাল ডিজাইন কিংবদন্তি স্যার টেরেন্স কনরনের  সহযোগিতায় আধুনিক ও প্রাচীন ঐতিহ্যের সংমিশ্রনে  হোটেলটির ডিজাইন করেন৷  হোটেলের বাইরের আকৃতি কিছুটা বক্রাকৃতি৷  হোটেলটির বাইরের ডিজাইন এবং ইন্টেরিয়র ডিজাইন এর ক্ষেত্রে মাটি, পানি, বায়ু, অগ্নি এবং শূন্য এ  পাঁচটি উপাদানের ধারণা প্রয়োগ করা হয়েছে৷ হোটেলটির বিভিন্ন স্থানে স্বচ্ছ কাঁচের আবরণ ব্যবহার করা হয়েছে৷

পুরস্কার ও স্বীকৃতি
হোটেলটি এর রেস্টুরেন্ট এর জন্য পরপর ৩ বছর “দ্য বেস্ট ইন্ডিয়ান রেস্টুরেন্ট” এর পুরস্কার লাভ করে৷
হোটেলটি “ইন্ডিয়া’স বেস্ট বিজনেস হোটেল বাই ট্রাভেল+লেইসার, ইন্ডিয়া এন্ড সাউথ এশিয়া” পুরস্কারও লাভ করেছে৷

উল্লেখ

ভারতের হোটেল
নাজমুন আরা সুলতানা

নাজমুন আরা সুলতানা (জন্ম: ৮ জুলাই, ১৯৫০) বাংলাদেশের একজন নারী বিচারক যিনি বাংলাদেশের হাইকোর্ট ও সুপ্রীম কোর্টে আপিল বিভাগের প্রথম নারী বিচারপতি হিসাবে প্রখ্যাত। এছাড়াও তিনি বাংলাদেশের প্রথম নারী মুনসিফ (সহকারী জজ) এবং জেলা জজ। তিনি ২০১৭ সালের ৭ জুলাই অবসরে যান।

জন্ম ও প্রথম জীবন 
নাজমুন আরা সুলতানা ১৯৫০ সালের ৮ জুলাই মৌলভীবাজারে জন্মগ্রহণ করেন। তার পিতার নাম আবুল কাশেম মঈনুদ্দীন ও মাতার নাম বেগম রশীদা সুলতানা দীন। তার ১১ বছর বয়সে পিতা মারা যান। তার মা ছিলেন ময়মনসিংহ রাধাসুন্দরী গার্লস হাই স্কুলের শিক্ষিকা এবং একজন চিত্রশিল্পী।

শিক্ষা জীবন 
নাজমুন আরা সুলতানা ময়মনসিংহের বিদ্যাময়ী সরকারি উচ্চ বিদ্যালয় থেকে ১৯৬৫ সালে এসএসসি পাস করেন। ১৯৬৭ সালে মুমিনুন্নেসা উইমেন্স কলেজ থেকে এইচএসসি পাশ করেন। বিএসসি ডিগ্রি অর্জন করেন আনন্দমোহন কলেজ থেকে ১৯৬৯ সালে। পরবর্তীতে তিনি ময়মনসিংহের মোমেনশাহী ল কলেজে ভর্তি হন। নানা প্রতিকূলতার মধ্যদিয়ে তার প্রগতিমনা মায়ের উৎসাহ আর সমর্থনে ১৯৭২ সালে তিনি এলএলবি পাস করেন।

কর্মজীবন 
১৯৭২ সালের জুলাই মাসে নাজমুন আরা সুলতানা ময়মনসিংহ জেলা আদালতে আইনজীবী হিসেবে নিয়োগ পান। সেই সময়ে স্বাধীন বাংলাদেশে নারীদের বিচারক হওয়া হওয়ার বিধান ছিল না। ১৯৭৪ সালে এই আইন তুলে নেওয়া হয়। পরবর্তীতে ১৯৭৫ সালের ২০ নভেম্বর বিসিএস পরীক্ষায় উত্তীর্ণ হয়ে বিচার বিভাগের মুনসিফ হিসেবে যোগদান করেন নাজমুন আরা সুলতানা। নিম্ন আদালতে দেশের প্রথম নারী বিচারক হিসেবে নাজমুন খুলনা, নারায়ণগঞ্জ ও টাঙ্গাইলে দায়িত্ব পালন করেন। সাব-জজ হিসেবে দায়িত্ব পান ১৯৮২ সালে। কয়েক দফা পদোন্নতির পর ১৯৯১ সালে ব্রাহ্মণবাড়িয়ায় জেলা জজ হন। জেলা জজ হিসেবে ৯ বছর কাজ করার পর তিনি ২০০০ সালের ২৮ মে বাংলাদেশ হাইকোর্টের অতিরিক্ত বিচারপতি হিসেবে নিয়োগ পান এবং দুই বছর পর হাইকোর্টে স্থায়ীভাবে যোগদান করেন।

হাইকোর্টে স্থায়ীভাবে যোগদানের ৯ বছর পর ২০১১ সালের ২৩ ফেব্রুয়ারি সুপ্রীম কোর্টের আপিল বিভাগের প্রথম নারী বিচারপতি হিসেবে শপথ নেন। এর দুই বছর পর ২০১৩ সালের ১ এপ্রিল তৎকালীন প্রধান বিচারপতি মো. মোজাম্মেল হোসেন তাকে আপিল বিভাগের একটি বেঞ্চের নেতৃত্ব দেন ।

নাজমুন আরা সুলতানা নারী বিচারকদের সংগঠন বাংলাদেশ উইমেন জাজেস অ্যাসোসিয়েশনের (বিডব্লিউজেএ) প্রতিষ্ঠা করেন । এছাড়া তিনি আন্তর্জাতিক নারী আইনজীবী সংস্থায় দু’বার সাধারণ সম্পাদকের দায়িত্ব পালন করেন। এছাড়াও তিনি ইন্টারন্যাশনাল অ্যাসোসিয়েশন অব ওমেন জাজেসের সেক্রেটারি ইন্টারন্যাশনাল অ্যাসোসিয়েশন অব ওমেন জাজেসের অন্যতম পরিচালক।

উল্লেখযোগ্য রায় 
নাজমুন আরা সুলতানা হাইকোর্টে অনেক রায় দিয়েছেন। এর মধ্যে ফতোয়া অবৈধ বিষয়ক রায়টি ছিল বেশি আলোচিত। ২০০১ সালের ১ জানুয়ারি ফতোয়াকে অবৈধ ও আইনগত কর্তৃত্ববহির্ভূত ঘোষণা করে রায় দেন। এছাড়াও তার দেওয়া উল্লেখযোগ্য রায়সমূহ হলো সাবেক প্রধানমন্ত্রী বিএনপি চেয়ারপারসন বেগম খালেদা জিয়ার সেনানিবাসের বাড়ির মামলা, চারদলীয় জোট সরকার আমলে বাদপড়া ১০ বিচারপতির মামলা, নির্দলীয় তত্ত্বাবধায়ক সরকার সংবলিত সংবিধানের ত্রয়োদশ সংশোধনী এবং উচ্চ আদালতের বিচারকদের অপসারণবিষয়ক সংবিধানের ষোড়শ সংশোধনী মামলার রায়।

পারিবারিক জীবন 
১৯৭৫ সালে বাংলাদেশ ইস্পাত ও প্রকৌশল করপোরেশন এর সচিব কাজী নুরুল হককে বিয়ে করেন নাজমুন আরা সুলতানা। তাদের দুই ছেলে রয়েছে। তাদের বড় ছেলের নাম কাজী সানাউল হক উপল আর ছোট ছেলে এহসানুল হক সূর্য।

অবসর গ্রহণ 
২০১৭ সালের ৬ জুলাই অবসর গ্রহণ করেন নাজমুন আরা সুলতানা।

তথ্যসূত্র 

১৯৫৫-এ জন্ম
জীবিত ব্যক্তি
বাংলাদেশী নারী আইনজীবী
বাংলাদেশী নারী বিচারপতি
তুর্কি–ইতালীয় যুদ্ধ

তুর্কি–ইতালীয় যুদ্ধ (, যেটি ইতালিতে Guerra di Libia বা "লিবীয় যুদ্ধ" নামে পরিচিত) ছিল ১৯১১ সালের ২৯ সেপ্টেম্বর থেকে ১৯১২ সালের ১৮ অক্টোবর পর্যন্ত ইতালি ও অটোমান সাম্রাজ্যের মধ্যে সংঘটিত একটি যুদ্ধ। এই যুদ্ধের ফলে ইতালি অটোমান সাম্রাজ্যের কাছ থেকে ত্রিপোলিতানিয়া ও দোদেকানিজ দ্বীপপুঞ্জ দখল করে নেয়। দখলকৃত ত্রিপোলিতানিয়া পরবর্তীতে ইতালীয় লিবিয়া নামে পরিচিত হয়।

এই যুদ্ধটির পরিসর ক্ষুদ্র হলেও এটি প্রথম বিশ্বযুদ্ধের একটি অন্যতম কারণ হিসেবে বিবেচিত হয়। কারণ, এই যুদ্ধে ইতালীয়দের নিকট তুর্কিদের শোচনীয় পরাজয় বলকান অঞ্চলে উগ্র জাতীয়তাবাদের বিস্তার ঘটায়। অটোমান সাম্রাজ্যের সামরিক দুর্বলতার সুযোগে ইতালির সঙ্গে অটোমানদের যুদ্ধ শেষ হওয়ার আগেই বলকান লীগ অটোমান সাম্রাজ্যের ওপর আক্রমণ চালায় এবং প্রথম বলকান যুদ্ধের সূচনা ঘটায়।

পটভূমি 

১৮৭৭–১৮৭৮ সালের যুদ্ধে রাশিয়ার নিকট তুরস্কের পরাজয়ের পর ১৮৭৮ সালে অনুষ্ঠিত বার্লিন কংগ্রেসে ইতালি অটোমান-নিয়ন্ত্রিত লিবিয়ার ওপর কর্তৃত্ব দাবি করে। এসময় যুক্তরাজ্য ও ফ্রান্স যথাক্রমে অটোমান-নিয়ন্ত্রিত তিউনিসিয়া ও সাইপ্রাস দখল করে নিলে ইতালীয় কূটনীতিকরা সম্মেলনে এ ব্যাপারে তাঁদের সরকারের আপত্তির প্রতি ইঙ্গিত করেন। ফরাসিরা জবাব দেয় যে, অটোমান-নিয়ন্ত্রিত ত্রিপোলির ওপর ইতালির কর্তৃত্ব মেনে নিতে তারা প্রস্তুত। ১৯০২ সালে ইতালি ও ফ্রান্স একটি গোটন চুক্তিতে স্বাক্ষর করর এবং চুক্তির মাধ্যমে একে অপরকে ত্রিপোলিতানিয়া ও মরক্কোয় ইচ্ছেমতো হস্তক্ষেপ করার স্বাধীনতা প্রদান করে। কিন্তু ইতালীয় সরকার এ সুযোগের সদ্ব্যবহার করতে গড়িমসি করে এবং পরবর্তী বছরগুলোতে লিবিয়ার ভূগোল ও সম্পদ সম্পর্কে তাদের জ্ঞান সীমিতই থেকে যায়।

ইতালীয় প্রচারমাধ্যম ১৯১১ সালের মার্চের শেষদিকে লিবিয়া আক্রমণের সমর্থনে একটি বড় ধরনের প্রচারাভিযান আরম্ভ করে। তারা কল্পিতভাবে লিবিয়াকে খনিজসম্পদে সমৃদ্ধ, পানিসমৃদ্ধ এবং মাত্র ৪,০০০ অটোমান সৈন্য দ্বারা সুরক্ষিত বলে বর্ণনা করে। তারা লিবিয়ার জনসাধারণ অটোমানদের প্রতি শত্রুভাবাপন্ন ও ইতালীয়দের প্রতি বন্ধুসুলভ বলেও প্রচারণা চালায়। সম্ভাব্য আক্রমণাভিযানটি কেবল "সামরিক কুচকাওয়াজে"র চেয়ে একটু বেশি হবে বলে তারা মত প্রকাশ করে।

ইতালীয় সরকার প্রথমদিকে দ্বিধান্বিত ছিল, কিন্তু সেবছরের গ্রীষ্মে তারা আক্রমণের প্রস্তুতি গ্রহণ করে এবং প্রধানমন্ত্রী জিওভান্নি জিওলিত্তি লিবিয়ায় সম্ভাব্য আক্রমণের বিষয়ে অন্যান্য ইউরোপীয় শক্তিগুলোর মনোভাব যাচাই করেন। ইতালীয় জনমতের ওপর সমাজতান্ত্রিক দলের ব্যাপক প্রভাব ছিল। কিন্তু দলটি বিরোধী দলে ছিল এবং এই বিষয়ে নিজেরাও দ্বিধাবিভক্ত ছিল। দলটি অকার্যকরভাবে লিবিয়ায় সামরিক হস্তক্ষেপের বিরুদ্ধে কাজ করে। ইতালির ভবিষ্যৎ ফ্যাসিবাদী নেতা বেনিতো মুসোলিনি এসময় একজন বামপন্থী সমাজতন্ত্রী ছিলেন এবং শক্তভাবে যুদ্ধবিরোধী অবস্থান গ্রহণ করেন। গায়েতানো সালভেমিনি এবং লিওনে কায়তানি ইতালীয় সংসদেও অনুরূপভাবে যুদ্ধের বিরোধিতা করেন।

সামরিক অভিযান

প্রাথমিক রণকৌশল

লিবিয়ায় ইতালীয় সৈন্যবাহিনীর অবতরণ

পরিখা যুদ্ধ

নৌযুদ্ধ

গেরিলা যুদ্ধ

যুদ্ধাপরাধ

লুজান চুক্তি

আরো দেখুন 

 প্রথম বলকান যুদ্ধ
 লিবীয় প্রতিরোধ আন্দোলন
 দ্বিতীয় বলকান যুদ্ধ

তথ্যসূত্র

বহিঃসংযোগ

 Turco-Italian War at Turkey in the First World War website

Map of Europe during Italo-Turkish War at omniatlas.com

মোস্তফা কামাল আতাতুর্ক
সহকারী পুলিশ সুপার

সহকারী সুপার অথবা সহকারী পুলিশ সুপার, ব্রিটিশ সাম্রাজ্যের পুলিশ বাহিনীর তৎকালীন সময়ে ব্যবহৃত একটি পদবি। তবে তৎকালীন সময়ে একজন ইউরোপীয় পুলিশ কর্মকর্তা হিসেবে এটি সর্বনিম্ন পদবি হিসেবে গণ্য করা হত। বিংশ শতাব্দীর দিকে এই পদবির ব্যবহার ইউরোপের বাহিরেও লক্ষ্য করা যায়। তবে এখনও এই পদবির ব্যবহার কমনওয়েলথ, দ্যা রয়্যাল ক্যানাডিয়ান মাউন্টেড পুলিশ ও স্কটল্যান্ড ইয়ার্ডে দেখতে পাওয়া যায়। সহকারী পুলিশ সুপার পদবিটি পুলিশ পরিদর্শক বা ইন্সপেক্টরের থেকে উপরে এবং পুলিশ সুপারের থেকে নিচে।

ভারত 

সহকারী পুলিশ সুপার পদবিটি ভারতেও ব্যবহার করা হয়। এই পদবিটি ভারতীয় পুলিশ সেবার মাধ্যমে জনগনকে প্রদান করা হয়ে থাকে। সহকারী পুলিশ সুপার পদবিটি একটি শিক্ষানবিশকালীন পদ যা SVPNPA এর প্রশিক্ষণের সময়ে প্রযোজ্য থাকে।

বাহামাস 
দ্যা রয়্যাল বাহামাস পুলিশে এই পদবিটি পরিদর্শকের পদের চেয়ে উচ্চতর হিসেবে গন্য করা হয়। সেখানে একজন এএসপি তার কাঁধে তিনটি বাথ স্টার পরিধান করেন।

নাইজেরিয়া 
সহকারী পুলিশ সুপার পদবিটির জন্য যোগ্য ব্যাক্তির নিয়োগ নাইজেরিয়াতে পুলিশের উচ্চতর পর্যায় থেকে চূড়ান্ত হয়ে থাকে। পুলিশ কমিশনার পরিদর্শকদের মধ্য থেকে যোগ্যতর ব্যক্তিকে এই পদের জন্য নিয়োগ দিয়ে থাকেন। এই পদটি সেখানে সরাসরি উপ পুলিশ সুপারের নিচের একটি পদ এবং এটি সেখানকার পুলিশ প্রশাসনের ষষ্ঠ নিম্নতর পদ, যা পুলিশের পরিদর্শক, মেজর সার্জেন্ট, সার্জেন্ট, কর্পোরাল এবং কন্সটেবল পদ্গুলির চাইতে উচ্চতর পদ।

বাংলাদেশ 
বাংলাদেশে বিসিএস বা বাংলাদেশ সিভিল সার্ভিস পরীক্ষায় উত্তীর্ণকারীরা সরাসরি এবং পুলিশের পরিদর্শকের থেকে পদোন্নতি পেয়ে এই পদে আসতে পারেন।আইন প্রয়োগের জন্য বাংলাদেশ সরকারের অন্যতম সবচেয়ে গুরুত্বপূর্ণ প্রতিষ্ঠান হলো পুলিশ প্রশাসন। এ প্রতিষ্ঠানে এন্ট্রি লেভেলের সর্বোচ্চ পদ হলো অ্যাসিস্ট্যান্ট সুপারিনটেনডেন্ট অফ পুলিশ। এ পদমর্যাদার প্রায় দুই-তৃতীয়াংশ নিয়োগ হয় বিসিএস পুলিশ ক্যাডারের মাধ্যমে। আর বাকি এক-তৃতীয়াংশ পদে যোগ্যতাসম্পন্ন ইন্সপেক্টর বা পুলিশ পরিদর্শকরা পদোন্নতি প্রাপ্ত হন। বিসিএস পুলিশ ক্যাডারে নিয়োগের কিছুদিন পরই এএসপিরা বডিগার্ড ও গাড়ি পেয়ে থাকেন। বিসিএস পরীক্ষার্থীদের প্রায় সবার পছন্দের তালিকায় উপরের দিকে থাকে এ ক্যাডার।

সিঙ্গাপুর 
সিঙ্গাপুরেও পুলিশের এই পদ লক্ষ্য করা যায়। শিক্ষাগত যোগ্যতার ভিত্তিতে একজন নব্য ক্যাডেট পরিদর্শক অথবা সহকারী পুলিশ সুপার যেকোন একটি পদে পদায়িত হতে পারেন।

পুলিশের পদবি
পুলিশের পদমর্যাদা
যামিনী রায় কলেজ

যামিনী রায় কলেজ হল পশ্চিমবঙ্গের বাঁকুড়া জেলার বেলিয়াতোড়ে অবস্থিত একটি গ্রামীণ ডিগ্রি কলেজ। আধুনিক ভারতীয় শিল্পকলার অগ্রণী ব্যক্তিত্ব যামিনী রায় বেলিয়াতোড়ে জন্মগ্রহণ করেছিলেন। তার নামানুসারেই এই কলেজটির নামকরণ করা হয়। এই কলেজে কলা বিভাগে স্নাতক পাঠক্রম চালু রয়েছে। কলেজটি ২০১৬-১৭ শিক্ষাবর্ষ পর্যন্ত বর্ধমান বিশ্ববিদ্যালয় কর্তৃক অনুমোদিত ছিল। বর্তমানে এটি বাঁকুড়া বিশ্ববিদ্যালয় কর্তৃক অনুমোদিত।

গোয়ালতোড় যামিনী রায় কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক অনুমোদিত। ২০১৬ সালে ন্যাক এই কলেজটি "খ" গ্রেড প্রদান করে।

এই কলেজের বিভাগগুলি হল: বাংলা, ইংরেজি, ইতিহাস, সংস্কৃত ও ভূগোল (সাম্মানিক ও সাধারণ পাঠক্রম) এবং অর্থনীতি, রাষ্ট্রবিজ্ঞান ও দর্শন (সাধারণ)।

তথ্যসূত্র

বাঁকুড়া বিশ্ববিদ্যালয়ের অধিভুক্ত কলেজ
১৯৮৬-এ প্রতিষ্ঠিত শিক্ষাপ্রতিষ্ঠান
বাঁকুড়া জেলার বিশ্ববিদ্যালয় ও কলেজ
১৯৮৬-এ পশ্চিমবঙ্গে প্রতিষ্ঠিত
পশ্চিমবঙ্গের বিশ্ববিদ্যালয় ও কলেজ
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
স্বামী ধনঞ্জয় দাস কাঠিয়াবাবা মহাবিদ্যালয়

স্বামী ধনঞ্জয় দাস কাঠিয়াবাবা মহাবিদ্যালয় হল পশ্চিমবঙ্গের বাঁকুড়া জেলার ভড়া গ্রামে অবস্থিত একটি সাধারণ ডিগ্রি কলেজ। বিশ্ববিদ্যালয়টি প্রতিষ্ঠা ও শুভ উদ্বোধন করেন শ্রীশ্রী ১০৮ স্বামী রাসবিহারীদাস কাঠিয়াবাবা। কলেজটি ২০০৯ সালে প্রতিষ্ঠিত। বাঁকুড়া বিশ্ববিদ্যালয় কর্তৃক অনুমোদিত এই কলেজে কলা বিভাগে স্নাতক পাঠক্রমে পঠনপাঠন হয়। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত। কলেজটি বাঁকুড়া জেলার সাধক শ্রী ধনঞ্জয় দাস কাঠিয়াবাবা এর নামে নামাঙ্কিত।

স্বামী ধনঞ্জয় দাস কাঠিয়াবাবা মহাবিদ্যালয়ের বিভাগগুলি হল: বাংলা, ইংরেজি, ইতিহাস,ভূগোল, দর্শন, সংস্কৃত, রাষ্ট্রবিজ্ঞান,সাঁওতালি,সমাজবিজ্ঞান ও শিক্ষাবিজ্ঞান।

তথ্যসূত্র

বাঁকুড়া বিশ্ববিদ্যালয়ের অধিভুক্ত কলেজ
বাঁকুড়া জেলার বিশ্ববিদ্যালয় ও কলেজ
২০০৯-এ প্রতিষ্ঠিত শিক্ষাপ্রতিষ্ঠান
২০০৯-এ পশ্চিমবঙ্গে প্রতিষ্ঠিত
পশ্চিমবঙ্গের বিশ্ববিদ্যালয় ও কলেজ
সোনামুখী মহাবিদ্যালয়

সোনামুখী মহাবিদ্যালয় হল পশ্চিমবঙ্গের বাঁকুড়া জেলার সোনামুখী শহরে অবস্থিত একটি সাধারণ ডিগ্রি কলেজ। ১৯৬৬ সালে প্রতিষ্ঠিত এই কলেজটি বাঁকুড়া বিশ্ববিদ্যালয় কর্তৃক অনুমোদিত। এই কলেজে কলা, বাণিজ্য ও বিজ্ঞান বিভাগে স্নাতক পাঠক্রমে পঠনপাঠন চলে। কলেজটি বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।

সোনামুখী মহাবিদ্যালয়ের বিভাগগুলি হল:
বিজ্ঞান  কম্পিউটার বিজ্ঞান, পদার্থবিদ্যা, গণিত, উদ্ভিদবিদ্যা, প্রাণিবিদ্যা, রসায়ন।
কলা ও বাণিজ্য বাংলা, ইংরেজি, সংস্কৃত, ইতিহাস, ভূগোল, রাষ্ট্রবিজ্ঞান, দর্শন, শারীরশিক্ষা, শিক্ষাবিজ্ঞান, অর্থনীতি ও বাণিজ্য।

তথ্যসূত্র

বহিঃসংযোগ
Sonamukhi College

বাঁকুড়া বিশ্ববিদ্যালয়ের অধিভুক্ত কলেজ
বাঁকুড়া জেলার বিশ্ববিদ্যালয় ও কলেজ
১৯৬৬-এ প্রতিষ্ঠিত শিক্ষাপ্রতিষ্ঠান
১৯৬৬-এ পশ্চিমবঙ্গে প্রতিষ্ঠিত
পশ্চিমবঙ্গের বিশ্ববিদ্যালয় ও কলেজ
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
সিডনি চলচ্চিত্র উৎসব

সিডনি চলচ্চিত্র উৎসব অস্ট্রেলিয়ার সিডনিতে অনুষ্ঠিত একটি আন্তর্জাতিক চলচ্চিত্র উৎসব। এটি প্রতি বছর জুনে ১২ দিন ব্যাপী অনুষ্ঠিত হয়। এই উৎসবে শহরের সিটি সেন্টারসহ বিভিন্ন স্থানে আন্তর্জাতিক ও স্থানীয় দুই ধরনেরই চলচ্চিত্র প্রদর্শিত হয়। প্রদর্শিত চলচ্চিত্রের বিভিন্ন শাখা হল পূর্ণদৈর্ঘ্য চলচ্চিত্র, প্রামাণ্যচিত্র, স্বল্পদৈর্ঘ্য চলচ্চিত্র, ফিরে দেখা, পারিবারিক চলচ্চিত্র এবং অ্যানিমেশন। ২০১২ সাল থেকে এই উৎসবের পরিচালক নাশেন মুডলি। তিনি ক্লেয়ার স্টুয়ার্টের স্থলাভিষিক্ত হন।
চলচ্চিত্র উৎসব

ইতিহাস
১৯৪৭ সাল থেকে এডিনবার্গ চলচ্চিত্র উৎসব আয়োজনে অস্ট্রেলীয় চলচ্চিত্র নির্মাতাদের অভিজ্ঞতা থেকে অনুপ্রাণিত হয় অস্ট্রেলিয়ান কাউন্সিল অব ফিল্ম সোসাইটি ১৯৫২ সালে ভিক্টোরিয়ার ডান্ডেনংয়ের অলিন্ডায় অনুষ্ঠিত এক বার্ষিক সভা আয়োজন করে। এর ফলশ্রুতিতে এই বছর মেলবোর্ন আন্তর্জাতিক চলচ্চিত্র উৎসব আয়োজিত হয়। এই উৎসবের কমিটি থেকে নিউ সাউথ ওয়েলসের ফিল্ম ইউজার অ্যাসোসিয়েশন সিডনিতে একটি চলচ্চিত্র উৎসব প্রচলন শুরু করে। এই কমিটিতে ছিলেন সিডনি বিশ্ববিদ্যালয়ের দর্শন বিভাগে অধ্যাপক অ্যালান স্টউট, চলচ্চিত্র নির্মাতা জন হেয়ার ও জন কিংসফোর্ড স্মিথ, এবং ফেডারেশন অব ফিল্ম সোসাইটিজের সাধারণ সম্পাদক ডেভিড ডোনাল্ডসন। ডোনাল্ডসনের পরিচালনায় ১৯৫৪ সালের ১১ জুন চারদিন ব্যাপী এই উৎসবের উদ্বোধন হয় এবং সিডনি বিশ্ববিদ্যালয়ে চলচ্চিত্র প্রদর্শিত হয়। ১,২০০ টিকেট বিক্রি হয় এবং উপস্থিতি ছিল পূর্ণ।

উৎসব পরিচালক

 ডেভিড ডোনাল্ডসন (১৯৫৪– ১৯৫৭)
 ভালউইন এডওয়ার্ডস (১৯৫৮০)
 সিলভিয়া লসন ও রবার্ট কনেল (১৯৫৯)
 লুইস হান্টার (১৯৬০)
 প্যাট্রিশিয়া মুর (১৯৬১)
 ইয়ান ক্লাভা (১৯৬২ – ১৯৬৫) – প্রথম পূর্ণ-বেতনপ্রাপ্ত পরিচালক
 ডেভিড স্ট্রেটন (১৯৬৬ – ১৯৮৩)
 রব ওয়েব (১৯৮৪ – ১৯৮৮)
 পল বাইরনস (১৯৮৯ – ১৯৯৮)
 গেইল লেক (১৯৯৯ – ২০০৪)
 লিন্ডেন বারবার (২০০৫ – ২০০৬)
 ক্লেয়ার স্টুয়ার্ট (২০০৭ – ২০১১)
 নাশেন মুডলি (২০১২ – বর্তমান)

প্রতিযোগিতা ও পুরস্কার
 সিডনি চলচ্চিত্র পুরস্কার - বর্তমানে আইশেয়ার কর্তৃক স্পন্সরকৃত।
 অস্ট্রেলীয় প্রামাণ্যচিত্র পুরস্কার - বর্তমানে ফক্সটেল কর্তৃক স্পন্সরকৃত।
 অস্ট্রেলীয় শ্রেষ্ঠ লাইভ অ্যাকশন স্বল্পদৈর্ঘ্য চলচ্চিত্র পুরস্কার - ১৯৮৯ সাল থেকে প্রদত্ত। বর্তমানে ডেন্ডি কর্তৃক স্পন্সরকৃত।
 অস্ট্রেলীয় স্বল্পদৈর্ঘ্য চলচ্চিত্রের শ্রেষ্ঠ পরিচালকের জন্য রোবেন মামোলিয়ান পুরস্কার - বর্তমানে ডেন্ডি কর্তৃক স্পন্সরকৃত।
 ইয়োরাম গ্রস অ্যানিমেশন পুরস্কার - ১৯৮৬ সাল থেকে প্রদত্ত, ইয়োরাম ও সান্ড্রা গ্রস কর্তৃক স্পন্সরকৃত।
 একাধিক সাংস্কৃতিক বিষয় নিয়ে নির্মিত শ্রেষ্ঠ অস্ট্রেলীয় পূর্ণদৈর্ঘ্য চলচ্চিত্রের জন্য সিআরসি পুরস্কার - ১৯৯২ সাল থেকে প্রদত্ত। বর্তমানে কমিউনিটি রিলেশনস কমিশন ফর আ মাল্টিকালচারাল এনএসডব্লিউ  কর্তৃক স্পন্সরকৃত।
 পিটার রাসমুসেন ইনোভেশন পুরস্কার - ২০০৯ সাল থেকে প্রদত্ত।
 শ্রেষ্ঠ পূর্ণদৈর্ঘ্য চলচ্চিত্রের জন্য দর্শক পুরস্কার - বর্তমানে শোটাইম মুভি চ্যানেলস কর্তৃক স্পন্সরকৃত।
 শ্রেষ্ঠ প্রামান্যচিত্রের জন্য দর্শক পুরস্কার - বর্তমানে শোটাইম মুভি চ্যানেলস কর্তৃক স্পন্সরকৃত।

সিডনি চলচ্চিত্র পুরস্কার বিজয়ী

তথ্যসূত্র

গ্রন্থপঞ্জি

বহিঃসংযোগ
 

সিডনি চলচ্চিত্র উৎসব
আন্তর্জাতিক চলচ্চিত্র উৎসব
১৯৫৪-এ প্রবর্তিত চলচ্চিত্র উৎসব
সিডনিতে চলচ্চিত্র উৎসব
১৯৫৪-এ প্রতিষ্ঠিত